Document ID: 31997D0219

KOMISSION PÄÄTÖS,
tehty 28 päivänä helmikuuta 1997,
eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun riistan lihan ja kaninlihan tuonnissa kolmansista maista (ETA:n kannalta merkityksellinen teksti) (97/219/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY (1), sellaisena kuin se on viimeksi muutettuna direktiivillä 93/121/EY (2), ja erityisesti sen 11 ja 12 artiklan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY, ja taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (3), sellaisena kuin se on viimeksi muutettuna direktiivillä 96/90/EY (4), ja erityisesti sen 10 artiklan,
sekä katsoo, että
mainitun direktiivin liitteessä I olevassa 11 luvussa määrätään eräistä tarhatun riistan lihan ja kaninlihan tuonnin vaatimuksista terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja saattamisessa markkinoille 27 päivänä marraskuuta 1990 annetun neuvoston direktiivin 91/495/ETY (5) merkityksessä,
karvapeitteisen riistan ja riistalintujen lihaa saadaan tuoda ainoastaan, jos se on lähtöisin sellaisista kolmansista maista, jotka on mainittu niiden maiden luettelossa, joista voidaan tuoda vastaavien lajien tuoretta lihaa neuvoston direktiivin 72/462/ETY (6) ja vastaavasti direktiivin 91/494/ETY mukaisesti,
komission päätöksessä 94/278/EY (7), sellaisena kuin se on viimeksi muutettuna päätöksellä 96/344/EY (8), vahvistetaan luettelo kolmansista maista, joista jäsenvaltiot saavat tuoda kaninlihaa,
tarhatun riistan lihan tuonti on eri lajien lihan tuontia; lisäksi on tarpeen ottaa huomioon se seikka, että liha voi olla luullista tai luuttomaksi leikattua,
tarhattujen riistalintujen lihan osalta tuonnin on täytettävä direktiivissä 91/495/ETY säädetyt vaatimukset,
komission päätöksessä 94/984/EY (9), sellaisena kuin se on viimeksi muutettuna päätöksellä 96/456/EY (10), määrätään eläinten terveyttä koskevista vaatimuksista ja eläinlääkärintodistuksista kanojen, kalkkunoiden, helmikanojen, sorsien ja ankkojen sekä hanhien osalta; tätä päätöstä sovelletaan viiriäisiin, kyyhkysiin, fasaaneihin, peltopyihin ja muihin riistalintuihin, lukuun ottamatta astumalintuja (ratitae),
on tarpeen vahvistaa eläinten terveyttä ja kansanterveyttä koskevat vaatimukset ja eläinlääkärintodistukset ihmisravinnoksi tarkoitetun tarhatun riistan lihan ja kaninlihan tuonnissa yhteisöön,
lisäksi voidaan tunnistaa edellytykset, jotka tarjoavat vastaavat takuut,
kolmas maa voi tehdä tunnistamista koskevan ehdotuksen komission harkittavaksi,
ottaen huomioon uuden todistusjärjestelmän laatiminen olisi annettava aikaa sen täytäntöönpanemiselle, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tässä päätöksessä `tarhatulla riistalinnulla` tarkoitetaan viiriäisiä, kyyhkysiä, fasaaneita, peltopyitä ja muita riistalintuja, lukuun ottamatta kanoja, kalkkunoita, helmikanoja, sorsia ja ankkoja, hanhia sekä astumalintuja (ratitae).
2 artikla
1. Jäsenvaltioiden on sallittava tuotavan:
a) sorkkaeläimiin kuuluvan tarhatun riistan lihaa, lukuun ottamatta tarhattua villisikaa, joka täyttää liitteessä A olevan todistuksen mallissa määrätyt vaatimukset ja tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY (11) sarakkeessa A;
b) luuttomaksi leikattua lihaa, lukuun ottamatta sorkkaeläimiin kuuluvan, tarhatun riistan sivutuotteita, tarhattuja villisikoja lukuun ottamatta, joka täyttää liitteessä B olevan todistuksen mallissa määrätyt vaatimukset ja tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY sarakkeessa B;
c) tarhatun villisian lihaa, joka täyttää liitteessä C olevan todistuksen mallissa määrätyt vaatimukset ja tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY sarakkeessa C tai D;
d) tarhattujen Leporidae-suvun eläinten lihaa, joka täyttää liitteessä D olevan todistuksen mallissa määrätyt vaatimukset ja tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY sarakkeessa E;
e) tarhattujen riistalintujen lihaa, joka täyttää liitteissä E tai F olevien todistusten malleissa määrätyt vaatimukset ja tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY sarakkeessa F tai G.
2. Erän mukana on oltava yksi edellä mainituista todistuksista asianmukaisesti täytettynä ja allekirjoitettuna.
3 artikla
Tätä päätöstä sovelletaan 1 päivästä maaliskuuta 1997.
4 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä helmikuuta 1997.

Labels: 0
3
17
5